Επιστροφή στα Περιεχόμενα

# Πληροφορίες για την εγγύηση

#### Περιορισμένη εγγύηση υλισμικού ενός έτους

#### Περιορισμένη εγγύηση

Σε αυτή τη δήλωση εγγύησης, ο όρος «Προϊόν» αναφέρεται στους ασύρματους προσαρμογείς που αναγράφονται στις Προδιαγραφές.

Η Intel εγγυάται στον αγοραστή του Προϊόντος ότι το Προϊόν, εάν χρησιμοποιηθεί και εγκατασταθεί σωστά, δεν θα έχει ελαττώματα στο υλικό και την εργασία και θα συμμορφώνεται ουσιαστικά με τις προδιαγραφές του Προϊόντος που διατίθενται στο κοινό από την Intel για περίοδο ενός (1) έτους από την ημερομηνία αγοράς του, η οποία αναγράφεται στην αρχική σφραγισμένη συσκευασία του.

ΟΠΟΙΟΥΔΗΠΟΤΕ ΕΙΔΟΥΣ ΛΟΓΙΣΜΙΚΟ ΠΟΥ ΠΑΡΑΔΙΔΕΤΑΙ ΜΕ ΤΟ ΠΡΟΪΟΝ Ή ΩΣ ΜΕΡΟΣ ΑΥΤΟΥ ΠΑΡΕΧΕΤΑΙ ΡΗΤΩΣ «ΩΣ ΕΧΕΙ», ΣΑΦΩΣ ΕΞΑΙΡΟΥΜΕΝΩΝ ΟΛΩΝ ΤΩΝ ΑΛΛΩΝ ΕΓΓΥΗΣΕΩΝ, ΡΗΤΩΝ Ή ΕΜΜΕΣΩΝ (ΠΕΡΙΛΑΜΒΑΝΟΜΕΝΩΝ ΧΩΡΙΣ ΠΕΡΙΟΡΙΣΜΟ ΤΩΝ ΕΓΓΥΗΣΕΩΝ ΕΜΠΟΡΕΥΣΙΜΟΤΗΤΑΣ, ΜΗ ΠΑΡΑΒΑΣΗΣ Ή ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ), εφόσον ωστόσο η Intel εγγυάται ότι το μέσο στο οποίο παρέχεται το λογισμικό δεν θα έχει ελαττώματα για μια περίοδο ενενήντα (90) ημερών από την ημερομηνία παράδοσης. Εάν παρουσιαστεί τέτοιο ελάττωμα εντός της περιόδου εγγύησης, μπορείτε να επιστρέψετε στην Intel το ελαττωματικό μέσο για αντικατάσταση ή εναλλακτική παράδοση του λογισμικού σύμφωνα με τη διακριτική ευχέρεια της Intel και χωρίς χρέωση. H Intel δεν εγγυάται ούτε αναλαμβάνει την ευθύνη για την ακρίβεια ή την πληρότητα των πληροφοριών, του κειμένου, των γραφικών, των συνδέσμων ή άλλων στοιχείων που εμπεριέχονται στο λογισμικό.

Εάν το Προϊόν το οποίο αποτελεί το αντικείμενο της παρούσας Περιορισμένης Εγγύσης παρουσιάσει βλάβη κατά την περίοδο της εγγύησης για λόγους που καλύπτονται στην παρούσα Περιορισμένη Εγγύηση, η Intel, με δικής της επιλογή, θα προβεί στις εξής ενέργειες:

- ΕΠΙΣΚΕΥΗ του Προϊόντος μέσω υλισμικού ή/και λογισμικού, Ή
- ΑΝΤΙΚΑΤΑΣΤΑΣΗ του Προϊόντος με άλλο προϊόν, Ή εάν η Intel δεν δύναται να επισκευάσει ή να αντικαταστήσει το Προϊόν,
- ΕΠΙΣΤΡΟΦΗ ΧΡΗΜΑΤΩΝ στην τρέχουσα τιμή της Intel για το Προϊόν η οποία θα ισχύει την ημερομηνία που θα εγερθεί αξίωση για σέρβις εγγύησης κατά της Intel σύμφωνα με την παρούσα Περιορισμένη Εγγύηση.

Η ΠΑΡΟΥΣΑ ΠΕΡΙΟΡΙΣΜΕΝΗ ΕΓΓΥΗΣΗ, ΚΑΙ ΤΥΧΟΝ ΣΥΝΕΠΑΓΟΜΕΝΕΣ ΕΓΓΥΗΣΕΙΣ ΠΟΥ ΥΠΑΡΧΟΥΝ ΕΝΔΕΧΟΜΕΝΩΣ ΣΥΜΦΩΝΑ ΜΕ ΤΟ ΙΣΧΥΟΝ ΠΟΛΙΤΕΙΑΚΟ, ΕΘΝΙΚΟ, ΕΠΑΡΧΙΑΚΟ Ή ΤΟΠΙΚΟ ΔΙΚΑΙΟ, ΙΣΧΥΟΥΝ ΜΟΝΟ ΓΙΑ ΕΣΑΣ ΩΣ ΑΡΧΙΚΟ ΑΓΟΡΑΣΤΗ ΤΟΥ ΠΡΟΪΟΝΤΟΣ.

#### Παράταση της Περιορισμένης Εγγύησης

Η Intel δεν εγγυάται ότι το Προϊόν, είτε αυτό αγοράστηκε ανεξάρτητο είτε ενσωματωμένο με άλλα προϊόντα, περιλαμβανομένων χωρίς περιορισμό, εξαρτημάτων ημιαγωγών, δεν θα έχει ελαττώματα στο σχεδιασμό ή σφάλματα γνωστά ως «παροράματα». Τα τρέχοντα χαρακτηριζόμενα παροράματα διατίθενται κατόπιν αίτησης. Επιπλέον, η παρούσα Περιορισμένη Εγγύηση ΔΕΝ καλύπτει: (i) τυχόν έξοδα που σχετίζονται με την αντικατάσταση ή την επισκευή του Προϊόντος, περιλαμβανομένων των εργατικών εξόδων, των εξόδων εγκατάστασης ή άλλων εξόδων που σας επιβαρύνουν, και συγκεκριμένα, τυχόν εξόδων που σχετίζονται με την αφαίρεση ή την αντικατάσταση οποιουδήποτε Προϊόντος συγκολλημένου ή με άλλο τρόπο μόνιμα προσαρτημένου σε οποιοδήποτε τυπωμένο κύκλωμα ή ενσωματωμένο με άλλα προϊόντα, (ii) βλάβη στο Προϊόν λόγω εξωτερικών αιτιών, περιλαμβανομένων ατυχημάτων, προβλημάτων στην ηλεκτρική παροχή, αφύσικων, μηχανικών ή περιβαλλοντικών συνθηκών, χρήσης που δεν συμφωνεί με τις οδηγίες του προϊόντος, λανθασμένης χρήσης, αμέλειας, ατυχήματος, κατάχρησης, τροποποίησης, επισκευής, λανθασμένης ή μη εξουσιοδοτημένης εγκατάστασης ή λανθασμένης δοκιμής, ή (iii) οποιοδήποτε Προϊόν που έχει τροποποιηθεί ή τεθεί σε λειτουργία εκτός των δημόσια διαθέσιμων προδιαγραφών της Intel ή σε περιπτώσεις όπου οι ενδείξεις αναγνώρισης του γνήσιου προϊόντος (εμπορικό σήμα ή αριθμός σειράς) έχουν αφαιρεθεί, τροποποιηθεί ή σβηστεί από το Προϊόν, ή (iv) προβλήματα που απορρέουν από τροποποίηση (που πραγματοποιήθηκε από άλλον εκτός της Intel) των προϊόντων λογισμικού που παρέχονται ή περιλαμβάνονται στο Προϊόν, (v) την ενσωμάτωση προϊόντων λογισμικού άλλων από αυτά που παρέχει ή συμπεριλαμβάνει στο προϊόν η Intel ή (vi) την αποτυχία εφαρμογής τροποποιήσεων ή διορθώσεων που παρέχει η Intel σε οποιοδήποτε λογισμικό που παρέχεται ή συμπεριλαμβάνεται με το Προϊόν.

#### Σέρβις εγγύησης

Για να κάνετε σέρβις εγγύησης για το Προϊόν, μπορείτε να επικοινωνήσετε με το αρχικό κατάστημα αγοράς σύμφωνα με τις οδηγίες του ή με την Intel. Για να ζητήσετε σέρβις εγγύησης από την Intel, πρέπει να επικοινωνήσετε με το κέντρο Εξυπηρέτησης Πελατών της Intel («ICS») στην περιοχή σας (www.intel.com/support/wireless/) εντός της περιόδου εγγύησης κατά τη διάρκεια των κανονικών εργάσιμων ωρών (τοπική ώρα), εξαιρουμένων των αργιών, και να επιστρέψετε το Προϊόν στο καθορισμένο κέντρο ICS. Θα πρέπει να είστε σε θέση να δώσετε τα εξής στοιχεία: (1) το ονοματεπώνυμό σας, την ταχυδρομική διεύθυνσή σας, την ηλεκτρονική διεύθυνσή σας, τους τηλεφωνικούς αριθμούς σας και, εάν βρίσκεστε στις ΗΠΑ, τα στοιχεία μιας έγκυρης πιστωτικής κάρτας, (2) την απόδειξη αγοράς, (3) το όνομα μοντέλου και τον αναγνωριστικό αριθμό του προϊόντος που αναγράφονται στο Προϊόν, και (4) μια επεξήγηση του προβλήματος. Ο Αντιπρόσωπος Εξυπηρέτησης Πελατών ενδεχομένως να χρειαστεί πρόσθετες πληροφορίες ανάλογα με τη φύση του προβλήματος. Κατόπιν επιβεβαίωσης του ICS ότι το Προϊόν πληροί τις προϋποθέσεις για σέρβις εγγύησης, θα σας δοθεί ένας αριθμός Εξουσιοδότησης Επιστροφής Υλικού («RMA»), μαζί με οδηγίες για την επιστροφή του Προϊόντος στο καθορισμένο κέντρο ICS. Όταν επιστρέψετε το Προϊόν στο κέντρο ICS, πρέπει να συμπεριλάβετε τον αριθμό RMA στο εξωτερικό της συσκευασίας. Η Intel δεν δέχεται κανένα Προϊόν που επιστρέφεται χωρίς αριθμό RMA, ή που διαθέτει μη έγκυρο αριθμό RMA, στη συσκευασία. Πρέπει να παραδώσετε το Προϊόν που επιστρέφεται στο καθορισμένο κέντρο ICS στην αρχική συσκευασία ή ισοδύναμη συσκευασία, με προπληρωμένα τα έξοδα μεταφοράς (εντός ΗΠΑ), και να αναλάβετε τον κίνδυνο βλάβης ή απώλειας κατά τη μεταφορά. Η Intel ενδεχομένως να επιλέξει να επισκευάσει ή να αντικαταστήσει το Προϊόν είτε με ένα καινούργιο ή επιδιορθωμένο Προϊόν ή εξαρτήματα, όπως η Intel κρίνει κατάλληλα. Το επισκευασμένο ή αντικατεστημένο προϊόν θα σας αποσταλεί με τα έξοδα να επιβαρύνουν την Intel εντός εύλογης χρονικής περιόδου από τη λήψη του Προϊόντος που επιστρέφεται από το ICS. Το Προϊόν που επιστρέφεται θα αποτελεί ιδιοκτησία της Intel κατά την παραλαβή του από το ICS. Το προϊόν αντικατάστασης διαθέτει εγγύηση υπό της παρούσας γραπτής εγγύησης και υπόκειται στους ίδιους περιορισμούς υπαιτιότητας και εξαιρέσεων για ενενήντα (90) ημέρες ή έως το υπόλοιπο της αρχικής περιόδου εγγύησης, όποιο είναι μεταγενέστερο. Εάν η Intel αντικαταστήσει το Προϊόν, η περίοδος της Περιορισμένης Εγγύησης για το Προϊόν αντικατάστασης δεν επεκτείνεται.

#### ΠΕΡΙΟΡΙΣΜΟΙ ΚΑΙ ΕΞΑΙΡΕΣΕΙΣ ΕΓΓΥΗΣΗΣ

Η ΠΑΡΟΥΣΑ ΕΓΓΥΗΣΗ ΑΝΤΙΚΑΘΙΣΤΑ ΟΛΕΣ ΤΙΣ ΑΛΛΕΣ ΕΓΓΥΗΣΕΙΣ ΓΙΑ ΤΟ ΠΡΟΪΟΝ ΚΑΙ Η INTEL ΑΠΟΠΟΙΕΙΤΑΙ ΟΛΕΣ ΤΙΣ ΑΛΛΕΣ ΕΓΓΥΗΣΕΙΣ, ΡΗΤΕΣ Ή ΣΥΝΕΠΑΓΟΜΕΝΕΣ, ΧΩΡΙΣ ΠΕΡΙΟΡΙΣΜΟ, ΤΙΣ ΣΥΝΕΠΑΓΟΜΕΝΕΣ ΕΓΓΥΗΣΕΙΣ ΕΜΠΟΡΕΥΣΙΜΟΤΗΤΑΣ, ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ, ΜΗ ΠΑΡΑΒΑΣΗΣ, ΣΥΝΗΘΗΣ ΜΕΤΑΧΕΙΡΙΣΗ ΚΑΙ ΕΜΠΟΡΙΚΗ ΧΡΗΣΗ. Μερικές πολιτείες (ή δικαιοδοσίες) δεν επιτρέπουν την εξαίρεση των συνεπαγόμενων εγγυήσεων, για αυτό και ο παρών περιορισμός ενδέχεται να μην ισχύει για εσάς. ΟΛΕΣ ΟΙ ΡΗΤΕΣ ΚΑΙ ΣΥΝΕΠΑΓΟΜΕΝΕΣ ΕΓΓΥΗΣΕΙΣ ΠΕΡΙΟΡΙΖΟΝΤΑΙ ΣΕ ΔΙΑΡΚΕΙΑ ΣΤΗΝ ΠΕΡΙΟΔΟ ΑΥΤΗΣ ΤΗΣ ΠΕΡΙΟΡΙΣΜΕΝΗΣ ΕΓΓΥΗΣΗΣ. ΔΕΝ ΙΣΧΥΕΙ ΚΑΜΙΑ ΕΓΓΥΗΣΗ ΜΕΤΑ ΑΠΟ ΤΗΝ ΠΕΡΙΟΔΟ ΑΥΤΗ. Μερικές πολιτείες (ή δικαιοδοσίες) δεν επιτρέπουν περιορισμούς σχετικά με τη διάρκεια μιας συνεπαγόμενης εγγύησης, για αυτό και ο παρών περιορισμός ενδέχεται να μην ισχύει για εσάς.

#### ΠΕΡΙΟΡΙΣΜΟΙ ΕΥΘΥΝΗΣ

Η ΕΥΘΥΝΗ ΤΗΣ INTEL ΥΠΟ ΤΗΝ ΠΑΡΟΥΣΑ Ή ΟΠΟΙΑΔΗΠΟΤΕ ΑΛΛΗ ΕΓΓΥΗΣΗ, ΣΥΝΕΠΑΓΟΜΕΝΗ Ή ΡΗΤΗ, ΠΕΡΙΟΡΙΖΕΤΑΙ ΣΤΗΝ ΕΠΙΣΚΕΥΗ, ΤΗΝ ΑΝΤΙΚΑΤΑΣΤΑΣΗ Ή ΤΗΝ ΕΠΙΣΤΡΟΦΗ ΧΡΗΜΑΤΩΝ, ΟΠΩΣ ΔΙΑΤΥΠΩΘΗΚΕ ΑΝΩΤΕΡΩ. ΑΥΤΕΣ ΟΙ ΑΠΟΖΗΜΙΩΣΕΙΣ ΕΙΝΑΙ ΜΟΝΑΔΙΚΕΣ ΚΑΙ ΑΠΟΚΛΕΙΣΤΙΚΕΣ ΓΙΑ ΟΠΟΙΑΔΗΠΟΤΕ ΠΑΡΑΒΑΣΗ ΤΗΣ ΕΓΓΥΗΣΗΣ. ΣΤΟ ΜΕΓΙΣΤΟ ΒΑΘΜΟ ΠΟΥ ΕΠΙΤΡΕΠΕΤΑΙ ΑΠΟ ΤΟ ΝΟΜΟ, Η INTEL ΔΕΝ ΕΥΘΥΝΕΤΑΙ ΓΙΑ ΟΠΟΙΑΔΗΠΟΤΕ ΑΜΕΣΗ, ΕΙΔΙΚΗ, ΣΥΜΠΤΩΜΑΤΙΚΗ Ή ΠΑΡΕΠΟΜΕΝΗ ΒΛΑΒΗ ΠΟΥ ΠΡΟΚΥΠΤΕΙ ΑΠΟ ΤΗ ΔΙΑΚΟΠΗ ΤΗΣ ΕΓΓΥΗΣΗΣ Ή ΥΠΟ ΟΠΟΙΑΣΔΗΠΟΤΕ ΑΛΛΗΣ ΝΟΜΙΚΗΣ ΘΕΩΡΙΑΣ (ΠΕΡΙΛΑΜΒΑΝΟΜΕΝΩΝ ΧΩΡΙΣ ΠΕΡΙΟΡΙΣΜΟ, ΔΙΑΦΥΓΟΝΤΩΝ ΚΕΡΔΩΝ, ΧΡΟΝΟΥ ΔΙΑΚΟΠΗΣ ΛΕΙΤΟΥΡΓΙΑΣ, ΑΠΩΛΕΙΑ ΦΗΜΗΣ, ΒΛΑΒΗ ΣΕ Ή ΑΝΤΙΚΑΤΑΣΤΑΣΗ ΤΟΥ ΕΞΟΠΛΙΣΜΟΥ ΚΑΙ ΤΗΣ ΙΔΙΟΚΤΗΣΙΑΣ, ΚΑΙ ΟΠΟΙΩΝΔΗΠΟΤΕ ΕΞΟΔΩΝ ΑΝΑΚΤΗΣΗΣ, ΕΠΑΝΑΠΡΟΓΡΑΜΜΑΤΙΣΜΟΥ Ή ΑΝΑΠΑΡΑΓΩΓΗΣ ΟΠΟΙΟΥΔΗΠΟΤΕ ΠΡΟΓΡΑΜΜΑΤΟΣ Ή ΔΕΔΟΜΕΝΩΝ ΠΟΥ ΑΠΟΘΗΚΕΥΟΝΤΑΙ Ή ΧΡΗΣΙΜΟΠΟΙΟΥΝΤΑΙ ΜΕ ΤΟ ΣΥΣΤΗΜΑ ΠΟΥ ΠΕΡΙΕΧΕΙ ΤΟ ΠΡΟΪΟΝ), ΑΚΟΜΗ ΚΑΙ ΑΝ Η INTEL ΕΧΕΙ ΕΝΗΜΕΡΩΘΕΙ ΓΙΑ ΤΗΝ ΠΙΘΑΝΟΤΗΤΑ ΤΕΤΟΙΩΝ ΒΛΑΒΩΝ. Μερικές πολιτείες (ή δικαιοδοσίες) δεν επιτρέπουν την εξαίρεση ή τον περιορισμό των συμπτωματικών ή παρεπόμενων βλαβών, για αυτό και οι ανωτέρω περιορισμοί ή εξαιρέσεις ενδέχεται να μην ισχύουν για εσάς. Η ΠΑΡΟΥΣΑ ΠΕΡΙΟΡΙΣΜΕΝΗ ΕΓΓΥΗΣΗ ΣΑΣ ΔΙΝΕΙ ΕΙΔΙΚΑ ΝΟΜΙΚΑ ΔΙΚΑΙΩΜΑΤΑ. ΕΣΕΙΣ, ΩΣΤΟΣΟ ΕΝΔΕΧΕΤΑΙ ΝΑ ΕΧΕΤΕ ΚΑΙ ΑΛΛΑ ΔΙΚΑΙΩΜΑΤΑ ΠΟΥ ΔΙΑΦΕΡΟΥΝ ΑΝΑΛΟΓΑ ΜΕ ΤΗΝ ΠΟΛΙΤΕΙΑ Ή ΤΗ ΔΙΚΑΙΟΔΟΣΙΑ. ΟΠΟΙΑΔΗΠΟΤΕ ΚΑΙ ΟΛΕΣ ΟΙ ΔΙΑΦΟΡΕΣ ΠΟΥ ΠΡΟΚΥΠΤΟΥΝ ΥΠΟ ΤΗΝ ΠΑΡΟΥΣΑ ΠΕΡΙΟΡΙΣΜΕΝΗ ΕΓΓΥΗΣΗ Ή ΣΧΕΤΙΚΑ ΜΕ ΑΥΤΗΝ ΘΑ ΕΚΔΙΚΑΖΟΝΤΑΙ ΣΤΑ ΑΚΟΛΟΥΘΑ ΔΙΚΑΣΤΗΡΙΑ ΚΑΙ ΔΙΕΠΟΝΤΑΙ ΑΠΟ ΤΟΥΣ ΑΚΟΛΟΥΘΟΥΣ ΝΟΜΟΥΣ: ΓΙΑ ΤΙΣ ΗΝΩΜΕΝΕΣ ΠΟΛΙΤΕΙΕΣ ΤΗΣ ΑΜΕΡΙΚΗΣ, ΤΟΝ ΚΑΝΑΔΑ, ΤΗ ΒΟΡΕΙΑ ΑΜΕΡΙΚΗ ΚΑΙ ΤΗ ΝΟΤΙΑ ΑΜΕΡΙΚΗ, ΤΟ ΑΡΜΟΔΙΟ ΔΙΚΑΣΤΗΡΙΟ ΕΙΝΑΙ ΑΥΤΟ ΤΗΣ ΣΑΝΤΑ ΚΛΑΡΑ, ΚΑΛΙΦΟΡΝΙΑ, ΗΠΑ ΚΑΙ ΤΟ ΙΣΧΥΟΝ ΔΙΚΑΙΟ ΕΙΝΑΙ ΑΥΤΟ ΤΗΣ ΠΟΛΙΤΕΙΑΣ ΤΟΥ ΝΤΕΛΑΓΟΥΕΡ. ΓΙΑ ΤΗΝ ΠΕΡΙΟΧΗ ΤΗΣ ΑΣΙΑΣ-ΕΙΡΗΝΙΚΟΥ (ΕΚΤΟΣ ΑΠΟ ΤΗΝ ΗΠΕΙΡΩΤΙΚΗ ΚΙΝΑ), ΤΟ ΑΡΜΟΔΙΟ ΔΙΚΑΣΤΗΡΙΟ ΚΑΙ ΤΟ ΙΣΧΥΟΝ ΔΙΚΑΙΟ ΕΙΝΑΙ ΑΥΤΟ ΤΗΣ ΣΙΓΚΑΠΟΥΡΗΣ . ΓΙΑ ΤΗΝ ΕΥΡΩΠΗ ΚΑΙ ΤΟΝ ΥΠΟΛΟΙΠΟ ΚΟΣΜΟ, ΤΟ ΑΡΜΟΔΙΟ ΔΙΚΑΣΤΗΡΙΟ ΕΙΝΑΙ ΑΥΤΟ ΤΟΥ ΛΟΝΔΙΝΟΥ ΚΑΙ ΤΟ ΙΣΧΥΟΝ ΔΙΚΑΙΟ ΕΙΝΑΙ ΑΥΤΟ ΤΗΣ ΑΓΓΛΙΑΣ ΚΑΙ ΤΗΣ ΟΥΑΛΙΑΣ ΣΕ ΠΕΡΙΠΤΩΣΗ ΟΠΟΙΑΣΔΗΠΟΤΕ ΔΙΑΦΟΡΑΣ ΜΕΤΑΞΥ ΤΗΣ ΕΚΔΟΣΗΣ ΑΓΓΛΙΚΗΣ ΓΛΩΣΣΑΣ ΚΑΙ ΟΠΟΙΑΣΔΗΠΟΤΕ ΑΛΛΗΣ ΜΕΤΑΦΡΑΣΜΕΝΗΣ ΕΚΔΟΣΗΣ ΤΗΣ ΠΑΡΟΥΣΑΣ ΠΕΡΙΟΡΙΣΜΕΝΗΣ ΕΓΓΥΗΣΗΣ (ΜΕ ΕΞΑΙΡΕΣΗ ΤΗΝ ΕΚΔΟΣΗ ΑΠΛΟΠΟΙΗΜΕΝΩΝ ΚΙΝΕΖΙΚΩΝ), ΥΠΕΡΙΣΧΥΕΙ Η ΕΚΔΟΣΗ ΤΗΣ ΑΓΓΛΙΚΗΣ ΓΛΩΣΣΑΣ.

ΣΗΜΑΝΤΙΚΟ! ΤΑ ΠΡΟΪΟΝΤΑ ΤΗΣ INTEL ΠΟΥ ΠΩΛΟΥΝΤΑΙ ΣΥΜΦΩΝΑ ΜΕ ΤΟ ΠΑΡΟΝ ΕΓΓΡΑΦΟ ΔΕΝ ΕΙΝΑΙ ΣΧΕΔΙΑΣΜΕΝΑ, ΟΥΤΕ ΠΡΟΟΡΙΖΟΝΤΑΙ ΓΙΑ ΧΡΗΣΗ ΣΕ ΟΠΟΙΑΔΗΠΟΤΕ ΙΑΤΡΙΚΑ ΣΥΣΤΗΜΑΤΑ, ΔΙΑΣΩΣΤΙΚΑ ΣΥΣΤΗΜΑΤΑ Ή ΣΥΣΤΗΜΑΤΑ ΔΙΑΤΗΡΗΣΗΣ ΤΗΣ ΖΩΗΣ, ΜΕΤΑΦΟΡΙΚΑ ΣΥΣΤΗΜΑΤΑ, ΠΥΡΗΝΙΚΑ ΣΥΣΤΗΜΑΤΑ, Ή ΓΙΑ ΟΠΟΙΑΔΗΠΟΤΕ ΑΛΛΗ ΕΦΑΡΜΟΓΗ ΚΡΙΣΙΜΗ ΤΗΣ ΑΠΟΣΤΟΛΗ ΚΑΤΑ ΤΗΝ ΟΠΟΙΑ Η ΑΠΟΤΥΧΙΑ ΤΟΥ ΠΡΟΪΟΝΤΟΣ ΤΗΣ INTEL ΜΠΟΡΕΙ ΝΑ ΔΗΜΙΟΥΡΓΗΣΕΙ ΚΑΤΑΣΤΑΣΗ ΟΠΟΥ ΕΝΔΕΧΕΤΑΙ ΝΑ ΠΡΟΚΥΨΕΙ ΠΡΟΣΩΠΙΚΟΣ ΤΡΑΥΜΑΤΙΣΜΟΣ Ή ΘΑΝΑΤΟΣ, ΕΚΤΟΣ ΑΝ Η INTEL ΣΥΜΦΩΝΗΣΕΙ ΕΓΓΡΑΦΩΣ ΤΟ ΑΝΤΙΘΕΤΟ.

#### WEEE

Επιστροφή στην αρχή

Επιστροφή στα Περιεχόμενα

Εμπορικά σήματα και αποποιήσεις