חזרה לתוכן העניינים

# הגדרות מתאם

בכרטיסייה מתקדם מוצגים מאפייני ההתקן עבור מתאם ה- WiFi המותקן במחשב.

### כיצד לגשת

בתפריט 'מתקדם' של תוכנית השירות לחיבור Intel® PROSet/Wireless WiFi, לחץ על הגדרות מתאם. בחר את הכרטיסייה מתקדם.

### תיאור הגדרות מתאם WiFi

שם | תיאור
--- | ---
מצב 802.11ac (5GHz) | התקן 802.11ac מתבסס על התקן 802.11n. מצב 802.11ac מספק עד 867Mbps (באופן תיאורטי) על-ידי הגדלת רוחב הפס של הערוץ ל- 80MHz והוספת אפנון בצפיפות גבוהה יותר (256 QAM). בחר מופעל או מושבת כדי להגדיר את מצב ה- 802.11ac של מתאם ה- WiFi‏. הגדרת ברירת המחדל היא 'מופעל'. הגדרה זו חלה רק על מתאמים עם יכולת 802.11ac‏.
רוחב ערוץ 802.11n‏ (‎2.4 GHz) | הגדרת רוחב הערוץ למצב של תפוקה גבוהה להגדלת הביצועים. הגדר את רוחב הערוץ כאוטומטי או 20MHz. השתמש ב- 20MHz אם ערוצי 802.11n מוגבלים. הגדרה זו חלה רק על מתאמים עם יכולת 802.11n‏. הערה: הגדרה זו לא חלה על Intel® Wireless WiFi Link 4965AGN (משתמש ברוחב ערוץ ‎20 MHz בלבד).
רוחב ערוץ 802.11n‏ (‎5.2 GHz) | הגדרת רוחב הערוץ למצב של תפוקה גבוהה להגדלת הביצועים. הגדר את רוחב הערוץ כאוטומטי או 20MHz. השתמש ב- 20MHz אם ערוצי 802.11n מוגבלים. הגדרה זו חלה רק על מתאמים עם יכולת 802.11n‏. הערה: הגדרה זו אינה חלה על המתאמים הבאים: Intel® WiFi Link 1000 Intel® Wireless WiFi Link 4965AGN
מצב 802.11n | תקן 802.11n מבוסס על תקני 802.11 קודמים, על-ידי הוספת קלט-מרובה ופלט-מרובה (MIMO). MIMO מגביר את התפוקה כדי לשפר את קצב העברת הנתונים. בחר מאופשר או מנוטרל כדי להגדיר את מצב ה- 802.11n של מתאם ה- WiFi‏. הגדרת ברירת המחדל היא 'מופעל'. הגדרה זו חלה רק על מתאמים עם יכולת 802.11n‏. הערה: כדי להשיג קצבי העברה גבוהים מ- ‎54 Mbps בחיבורי 802.11n, יש לבחור אבטחת WPA2*-AES‏. ניתן לבחור באפשרות ללא אבטחה (אף אחד) כדי לאפשר הגדרה ופתרון בעיות של רשת. מנהל רשת יכול לאפשר או לנטרל תמיכה עבור מצב תפוקה גבוהה, כדי לצמצם צריכת חשמל, או התנגשויות עם פסים אחרים או בעיות של תאימות.
ערוץ אד הוק 802.11b/g | בחר מופעל או מושבת.
מצב QoS אד-הוק | בקרת איכות שירות (QoS) ברשתות אד הוק. בקרת QoS מספקת מתן עדיפות לתעבורה מנקודת הגישה על פני LAN אלחוטי, בהתבסס על סיווג תעבורה. WMM‏ (Wi-Fi Multimedia) הינו אישור ה- QoS של ה- Wi-Fi Alliance‏ (WFA‏). כאשר WMM מאופשר, מתאם ה- WiFi משתמש ב- WMM כדי לתמוך בתיוג עדיפות וביכולות לתור אחר רשתות Wi-Fi‏. WMM מאופשר WMM מנוטרל (ברירת מחדל)
Bluetooth® AMP | הפעל או השבת Bluetooth® AMP. AMP הוא MAC/PHY חלופי ומשתמש ב- 802.11 (Wi-Fi) כתעבורה במהירות גבוהה. כאשר מושבת, Bluetooth HS מכובה.
מצב HT/ מצב VHT/מושבת | הגדרות אלו מאפשרות את בחירת מצב HT (מצב תפוקה גבוהה), מצב VHT (מצב תפוקה גבוהה מאוד) או את השבתת שני המצבים. מצב HT תומך בתאימות ל- 802.11n, בעוד שמצב VHT תומך בתאימות ל- 802.11ac.
לא תואם לערוץ 40Mhz | הגדרה זו מדווחת לנקודות גישה שמתאם WiFi זה אינו מעדיף ערוצי 40MHz בפס של 2.4GHz‏. כברירת מחדל ההגדרה כבויה (מנוטרלת), כך שהמתאם אינו שולח מידע זה. אם נקודת הגישה ממשיכה להשתמש בערוצי 40MHz, מתאם ה- WiFi ישתמש גם בערוצי 40MHz אם הגדרת רוחב הערוץ ל - 802.11n‏ (2.4GHz) היא 'אוטומטי'. הערה: הגדרה זו אינה חלה על המתאמים הבאים: Intel® Wireless WiFi Link 4965AG_‎ Intel® PRO/Wireless 3945ABG Network Connection
הגנת מצב מעורב | השתמש כדי למנוע התנגשויות נתונים בסביבת 802.11b ו- 802.11g מעורבת. יש להשתמש בבקשה לשידור/מוכן לשידור (RTS/CTS) בסביבה שבה לקוחות עשויים שלא לשמוע זה את זה. ניתן להשתמש ב- CTS אל-עצמי כדי להשיג קצב העברת נתונים גדול יותר, בסביבה שבה לקוחות נמצאים בסמיכות ויכולים לשמוע זה את זה.
פס מועדף | בסביבה שבה יש התקנים מקרינים אחרים בקרבת מקום (כגון תנורי מיקרו-גל, טלפונים אלחוטיים, נקודות גישה או התקני לקוח), כדי להפחית את ההפרעה, מומלץ להעדיף פס של 5GHz על פני פס של 2.4GHz, או להפך. האפשרויות הן: אין העדפה העדפת פס ‎2.4GHz העדפת פס ‎5GHz אלו הם פסי ה- Wi-Fi השונים: 802.11 מדור קודם - 2.4GHz 802.11a‏ - 3.7GHz ו- 5GHz 802.11b‏ - 2.4GHz 802.11b‏ - 2.4GHz 802.11n‏ - 2.4GHz ו- 5GHz 802.11ac‏ - 5GHz
תוקפנות נדידה | הגדרה זו מאפשרת לקבוע באיזו מידה של תוקפנות ינדוד הלקוח האלחוטי שלך, במטרה לשפר את החיבור לנקודת גישה. יש חמש הגדרות זמינות. 3. בינונית: זוהי ברירת המחדל. הגדרה מאוזנת בין ללא נדידה וביצועים. 1. נמוכה ביותר: הלקוח האלחוטי לא ינדוד. רק ירידה משמעותית באיכות הקישור תגרום לו לנדוד לנקודת גישה אחרת. 5. גבוהה ביותר: הלקוח האלחוטי עוקב ללא הרף אחר איכות הקישור. אם יש ירידה באיכות, הוא מנסה למצוא נקודת גישה טובה יותר ונודד אליה.
עוצמת שידור | הגדרת ברירת מחדל: הגדרת ההספק הגבוה ביותר. נמוכה ביותר: כיסוי מזערי: הגדרת המתאם לרמת הספק שידור הנמוכה ביותר. מאפשר להרחיב את מספר אזורי הכיסוי או לתחום אזור כיסוי. מצמצם את אזור הכיסוי באזורי תעבורה גבוהה, כדי לשפר את איכות השידור הכוללת ולמנוע צפיפות והפרעה להתקנים אחרים. גבוהה ביותר: כיסוי מרבי: הגדרת המתאם לרמת הספק שידור מרבית. בחר לקבלת ביצועים וטווח מרביים בסביבות עם מספר מוגבל של התקני רדיו WiFi נוספים. הערה: ההגדרה המיטבית עבור משתמש היא תמיד הגדרת הספק השידור לרמה הנמוכה ביותר האפשרית, שעדיין תואמת לאיכות התקשורת. דבר זה מאפשר למספר המרבי של התקנים אלחוטיים לפעול באזורים צפופים ולצמצם את ההפרעה להתקנים אחרים שמשתפים את אותו ספקטרום רדיו. הערה: הגדרה זו נכנסת לתוקף בעת שימוש במצב רשת (תשתית) או התקן להתקן (אד הוק).
התעוררות עם קבלת 'מנת קסם' (Magic Packet) | הגדרה זו, כאשר מופעלת, מעירה את המחשב ממצב שינה כאשר הוא מקבל 'מנת קסם' ממחשב שולח. מנת הקסם מכילה את כתובת ה- MAC של מחשב היעד. אפשור ההגדרה מפעיל את 'התעוררות עם מנת קסם'. נטרול ההגדרה מכבה את 'התעוררות עם מנת קסם'. נטרול הגדרה זו מנטרל רק את תכונת 'מנת הקסם', לא את 'התעוררות ברשת LAN אלחוטית'.
התעוררות עם קבלת 'התאמת דפוס' | תכונה זו מעירה את המחשב ממצב שינה כאשר דפוס התעוררות מסוים מתקבל במתאם. תכונה זו נתמכת על-ידי Window* 7 ו- Windows 8. דפוסים אלה הם בדרך-כלל: התעוררות עם חיבור TCP נכנס חדש עבור IPv4 ו- IPv6‏ (TCP SYN IPv4 ו- TCP SYN IPv6). התעוררות עם קבלת מנות אימות מחדש 802.1x. השבתת הגדרה זו משביתה רק את תכונת התאמת דפוס, לא את 'התעוררות ב- LAN אלחוטי'.
מצב אלחוטי | בחירת המצב לשימוש עבור התחברות לרשת אלחוטית: 802.11a בלבד: חבר את מתאם ה- WiFi האלחוטי לרשתות 802.11a בלבד. לא ישים לכל המתאמים. 802.11b בלבד: חבר את מתאם ה- WiFi האלחוטי לרשתות 802.11b בלבד. לא ישים לכל המתאמים. 802.11g בלבד: חבר את מתאם ה- WiFi האלחוטי לרשתות 802.11g בלבד. 802.11a ו - 802.11g‏: חבר את מתאם ה- WiFi האלחוטי לרשתות 802.11a ו- 802.11g בלבד. לא ישים לכל המתאמים. 802.11b ו - 802.11g‏: חבר את מתאם ה- WiFi האלחוטי לרשתות 802.11b ו- 802.11g בלבד. לא ישים לכל המתאמים. 802.11a‏, 802.11b ו- 802.11g‏: (ברירת מחדל) - התחבר אל רשתות אלחוטיות 802.11b, 802.11a או 802.11g. לא ישים לכל המתאמים.
אישור | שמירת ההגדרות וחזרה לדף קודם.
ביטול | סגירה וביטול של כל השינויים.

חזרה לראש הדף

חזרה לתוכן העניינים

סימנים מסחריים וכתבי ויתור